 รถไฟชนกันที่ภาชี บาดเจ็บครึ่งร้อย พขร.ขาขาด (ชมคลิป)
ภาพเหตุรถไฟชนกัน ที่มา ถ่ายโดย คำรพ 71 ,เกิดเหตุรถไฟวิ่งชนท้ายกันในอ.ภาชี อยุธยา เป็นรถด่วนสายกรุงเทพ-หนองคาย จอดรอเข้าสถานี ถูกขบวนรถเร็วกรุงเทพ-เด่นชัยพุ่งชนท้ายบริเวณตู้นอน มีผู้บาดเจ็บจำนวนมาก พขร.กับช่างเครื่อง แขน-ขาขาด เผยรฟท.เพิ่งฉลองครบรอบ118ปี  ,เมื่อเวลา 22.30 น.วันที่ 26 มี.ค.58 ร.ต.ท.ญาณโชติ ดาวกระจาย รอยเวรสภ.ภาชี จ.พระนครศรีอยุธยา ได้รับแจ้งมีเหตุรถไฟชนกัน บนทางรถไฟบริเวณบ้านดอนกลาง รอยต่อ อ.ภาชี กับอ.อุทัย มีผู้ได้รับบาดเจ็บติดอยู่ในรถจำนวนมาก จึงรายงานให้ผู้บังคับบัญชาทราบ จากนั้นนำกำลังรุดไปตรวจสอบ,ที่เกิดเหตุ อยู่ในพื้นที่หมู่ 7 ต.กะจิว อ.ภาชี ห่างจากสถานีรถไฟพระแก้วซึ่งเป็นสถานีย่อยของสถานีชุมทางบ้านภาชีประมาณ200เมตร พบหัวรถจักรขบวนรถเร็วที่ 107 กรุงเทพ – เด่นชัย ชนท้ายขบวนรถด่วนที่ 69 กรุงเทพ – หนองคาย บริเวณระหว่างสถานีมาบพระจันทร์–พระแก้วเป็นเหตุให้ตู้โดยสาร 3 คันท้ายของขบวนรถด่วนที่ 69 ตกราง มีผู้บาดเจ็บติดอยู่จำนวนมาก,เนื่องจากเป็นกลางดึก และที่เกิดเหตุเป็นที่มืด ทำให้การตรวจสอบช่วยเหลิือเป็นไปด้วยความยากลำบาก ทางหน่วยกู้ภัยต้องนำไฟสปอตไลท์มาใช้ส่องสว่าง เบื้องต้น พบผู้บาดเจ็บติดอยู่ในรถทั้งสองขบวนหลายสิบราย โดยเฉพาะขบวนรถด่วนกรุงเทพ-หนองคาย ด้านท้ายที่ถูกชน เป็นตู้นอน,ทั้งนี้ เจ้าหน้าที่และหน่วยกู้ภัยได้ช่วยนำผู้บาดเจ็บออกมาทยอยส่งโรงพยาบาลใกล้เคียงทั้งรพ.ภาชี รพ.อุทัย รพ.สมเด็จพระสังฆราชฯ รพ.พระนครศรีอยุธยาในส่่วนที่อาการสาหัส4ราย และยังมีที่ติดอยู่ในโบกี้รอการช่วยเหลือนับสิบคน ในจำนวนนี้มีนายสมพล ชาญบัญชี พขร.ขบวนที่107 ซึ่งขาขาด และนายเติมพงษ์ สิงห์ชูวงค์ ช่างเครื่องขบวนเดียวกัน แขนเป็นแผลเหวอะหวะ อาการสาหัส,ชมคลิป,ส่วนสาเหตุ เบื้องต้นทราบว่าขบวนรถด่วนรุงเทพ-หนองคาย ที่วิ่งนำหน้า ได้จอดเพื่อรอสับเปลี่ยนราง แต่ถูกขบวนกรุงเทพ-เด่นชัย ที่วิ่งตามหลังพุ่งชนที่ท้ายขบวน จึงคาดว่าน่ามีการสื่ิอสารที่ผิดพลาดระหว่างนายสถานี ที่ปล่อยรถ กับนายสถานีที่ต้องคอยสับราง ซึ่งเจ้าหน้าที่ที่เกี่ยวข้องจะสอบสวนในรายละเอียดอีกครั้ง,ขณะที่ผู้โดยสารของขบวนรถไฟทั้ง 2 ขบวนที่ไม่ได้รับบาดเจ็บ ทัั้งชาวไทยและต่างชาติประมาณ 150 คน เบื้องต้นเจ้าหน้าที่ได้ใช้รถยนต์ นำผู้โดยสารที่ตกค้างไปที่วัดดอนกลาง เพื่อหาวิธีให้เดินทางไปยังจุดหมายปลายทางต่อไป พร้อมกับเร่งตัดตู้โดยสารที่ได้รับความเสียหายออก เพื่อให้รถขบวนรถด่วนที่ 69 สามารถเดินทางต่อไปได้,นอกจากนี้ บริเวณพื้นที่เกิดเหตุ ระหว่างสถานีรถไฟมาบพระจันทร์ และสถานีรถไฟพระแก้ว เป็นทางรถไฟ 3 ทาง สามารถทำการเดินรถหลีกจุดที่เกิดเหตุได้ ทางเจ้าหน้าที่จึงได้เร่งยกรถ พร้อมนำรถซ่อมทางเข้าพื้นที่ โดยมีทีมล่วงหน้าเข้าสำรวจ หากสามารถปฏิบัติงานได้ จะดำเนินการทันที,อนึ่ง เมื่อวันที่ 25 มีนาคม 2558 เป็นวันคล้ายวันสถาปนากิจการรถไฟครบรอบ 118 ปี มีการจัดงานภายใต้ชื่องาน ก้าวสู่มิติใหม่ รถไฟไทย 118 ปี ก่อนที่วันถัดมา จะเกิดอุบัติเหตุขบวนรถไฟวิ่งชนกันดังกล่าว.
เกิดเหตุรถไฟวิ่งชนท้ายกันในอ.ภาชี อยุธยา เป็นรถด่วนสายกรุงเทพ-หนองคาย จอดรอเข้าสถานี ถูกขบวนรถเร็วกรุงเทพ-เด่นชัยพุ่งชนท้ายบริเวณตู้นอน มีผู้บาดเจ็บจำนวนมาก พขร.กับช่างเครื่อง แขน-ขาขาด เผยรฟท. เพิ่งฉลองครบรอบ118ปี 
อุบัติเหตุ,รถไฟ,รถไฟชนกัน,กรุงเทพ-เด่นชัย,กรุงเทพ-หนองคาย,สมพล ชาญบัญชี,รฟท.,พขร.,ขาขาด,ภาชี,ชุมทางบ้านภาชี,อยุธยา,พระนครศรีอยุธยา,ข่าว,ไทยรัฐ,ข่าวสังคม,ข่าวภูมิภาค,118ปีรฟท.